סולי אן

סולי אן (במקדונית: Сули ан; באלבנית: Suli hani) הוא חאן ששימש בעבר כפונדק שנמצא בבזאר הישן, סקופיה, מקדוניה הצפונית. החאן נמצא ליד צ'יפטה אמאם  ומסגד מוראט-פאשינה . כיום, מוזיאון הבזאר הישן של סקופיה  והאקדמיה לאמנויות נמצאים בסולי אן.Шест века Сули-ан е автентичен скопски белег , Дневник, 18 март 2006.

 אטימולוגיה 
בנדרו של איסה-בג איסקוביץ'  מוזכר הפונדק בשם "פונדק ישן". השם "סולי אן", שפירושו בטורקית הוא "פונדק מים", ניתן לו מאוחר יותר מאחר שהוא היה נמצא ליד נהר הסרבה .Сули ан , Old Skopje.

 היסטוריה 
הבניין נבנה במחצית הראשונה של המאה ה-15 על ידי איסה-בג איסקוביץ' , ובצוואתו הושאר כחלק מהרכוש של מסגד יצחק-בגובה . סולי אן מוזכר לראשונה במסמכים מתקופתו של איסה-בג, בנו של יצחק-בג, המציג סיכום הכנסות והוצאות הוואקף של המסגד. במהלך המאה ה-16, נפתחו חנויות, בעיקר בבעלותם של יהודים. הפונדק נבנה מחדש לאחר שניזוק קשות בשרפה הגדולה  של 1689. לאחר הבינוי מחדש, הבניין המשיך לפעול כמבנה מסחרי. לאחר רעידת האדמה ב-1963, הבניין נהרס כמעט לחלוטין ונבנה מחדש מאוחר יותר.Сули ан, Проект „Стара скопска чаршија“.

 ארכיטקטורה 
הבניין הוא מייצג אופייני לאדריכלות העולם האסלאמי, ובצורתו הוא דומה לקורשומלי אן. בסיסו מרובע ומשתרע על שטח של כ-2.101 מ"ר. קומת הקרקע שימשה לאחסון סחורות, ואילו נוסעים וסוחרים בילו את הלילה בקומה העליונה. המרפסת נבנתה על 18 עמודים, והחדרים היו מסודרים בשורה והיה ניתן לצאת מכל ארבעת הצדדים. ישנן שתי כניסות לפונדק, במזרח ובמערב, שהראשית שבהן הייתה במזרח ובעבר נהר הסרבה  זרם לפניו. בשל המספר הרב של חנויות מסביב, הפונדק עושה רושם שהוא נמשך לחלל.

 ראו גם 
 הבזאר הישן (סקופיה)
 קורשומלי אן
 קפאן אן

 קישורים חיצוניים 

 הערות שוליים 

קטגוריה:הבזאר הישן (סקופיה)
קטגוריה:סקופיה: מבנים
קטגוריה:מבני חאן